I dag

I dag (bokmål og riksmål), eller idag (riksmål), er tidsperioden fra siste midnatt til neste midnatt. I dag er dagen etter i går og dagen før i morgen. I dag kan også brukes i betydningen nå for tiden, altså med et tidsbegrep som inkluderer mer enn dagen i dag.

 Ortografi 
I dag skrives som to ord på norsk bokmål og nynorsk.Bokmåls- og Nynorskordboka – i dag På riksmål er det tillatt å skrive både i dag og idag.Norsk ordbokRiksmålsordlisten – idag Tor Guttu: Forskjellene mellom riksmål og bokmål  Språkrådet, hentet 29. mai 2013  På engelsk heter det today, på tysk heute, på fransk aujourd'hui, på italiensk oggi, på spansk hoy og på japansk kyoo.

 Fakta om dagen i dag 

I dag er det  .  . ()

Det er den  dagen i uke , og den  dagen i år . Datoen i dag skrives  på ISO 8601-ukeformat.

  har norsk navnedag i dag.

 I dag er det .

I dag er det cirka   til neste gang det er fullmåne.

 Bruk av uttrykket i dag 
I boktitler blir uttrykket ofte brukt i sammensetninger som illustrerer tidsforløp: I går, i dag, i morgen. Det kan også brukes i betydningen nå for tiden, altså med et tidsbegrep som inkluderer mer enn dagen i dag. 

Noen titler
 Norge IDAG – kristen ukeavis
 I dag er ein fin dag – roman av Ingrid Z. Aanestad. Oktober, 2006. ISBN 82-495-0430-5
 Idag og imorgen – skuespill av Liv Heløe
 I dag – album av Benny Borg
 Idag – album av Lars-Erik Norrstrom Trio
 Idag, imorgen, alltid – et kunstverk av Kari Cavèn i Skulturlandskap Nordland
 Imorgen er idag igår – Boktittel fra 1932 av psevdonymet Lita.
 I går var i dag i morgen Roman av Klaus Hagerup. Aschehoug, 1992. 179 sider. ISBN 82-03-16862-0

Kjente verselinjer 
 I dag skal eg liggja på ryggjen å sjå/ på lerka som svingar seg høgt i det blå. Verselinje av Jakob Sande som ble svært populær da Jon Eikemo sang den i kabareten Trur eg. Linja er hentet fra diktet Etter ein rangel i diktsamlinga Storm frå vest 1931.
 I dag står flaggstangen naken. Verselinje av Nordahl Grieg fra 17. mai 1940, da han leste det i Tromsø radio. Utgitt i samlingen Friheten i 1945.

Noen uttrykk
 I dag rød, i morgen død. (Tysk: Heute rot, Morgen tot) Uttrykk som føres tilbake til Sirak 10,11. Dorothea Engelbretsdatter bruker uttrykket i Siælens Sang-Offer XXIV fra 1668.
 I dag konge, i morgen død. Sirak 10,11
 I dag rik, i morgen lik.
 I dag gull, i morgen muld.
 Den som i dag er frisk og raud, kan i morgon vera daud. Ivar Aasen Norske Ordsprog.
 I dag meg, i morgen deg. Siraks bokkapittel 38, vers 23 i gammeltestamentet, ofte brukt på antikke gravsteiner i den latinske formen Hodie mihi, cras tibi.
 Gjør i dag det du gjerne vil utsette til i morgen.

Referanser

Kategori:Tid